लोब बोले, प्रदर्शन कर करवाएंगे इलाके का विकास
वाॅर्ड37 देसराज गली में पीने के पानी और सीवरेज समस्या को लेकर इलाका निवासियों की ओर से शुरू की गई भूख हड़ताल को निगम मुलाजिमों ने वीरवार शाम खत्म करा दिया। इलाके के लोगों की मांग के अनुरुप काम शुरु करवाया। धरने पर बैठे लोगों ने कहा कि अगर नगर निगम धरने प्रदर्शन से ही विकास कार्य करेगा तो हम लोग धरने प्रदर्शन करने के लिए तैयार है।
भूख हड़ताल पर बैठे राजीव खन्ना ने बताया कि नगर निगम के एक्सईएन सुभाष शर्मा अपनी टीम लेकर इलाके में काम करवाने पहुंचे और आश्वासन दिया कि इलाके के काम जल्द से जल्द पूरे किए जाएंगे। इसी भरोसे पर धरना खत्म कर दिया गया। उन्होंने कहा कि अगर इलाके में काम रुकेगा तो धरना प्रदर्शन शुरू होगा। विकास कार्य जारी रहने तक ही धरना प्रदर्शन बंद रहेगा। नरेश गोयल ने बताया कि भिंडिया वाली गली में 200 घर हैं जो कि पिछले 4 महीने से सीवरेज ओवरफ्लो की शिकायत करते-करते थक गए, लेकिन निगम अधिकारी सुनने तक को तैयार नहीं। अगर जल्द सीवरेज जाम से राहत मिली और इलाके में पीने के पानी की समस्या को ठीक किया तो इलाकावासी धरना प्रदर्शन और भूख हड़ताल करने के लिए मजबूर होंगे। नगर निगम एक्सईएन सुभाष शर्मा ने बताया कि शिकायत मिलने पर हमेशा काम कराए गए और वीरवार को भी इनकी 3 मांगों को लेकर लेबर लगा दी गई। कुछ काम है जिनमें थोड़ा समय लग सकता है। जल्द ही निगम की होने वाली मीटिंग में टूटे पाइपों के लिए टेंडर लगा काम करवा दिए जाएंगे। इस मौके सरबजीत सिंह, परविंदर सिंह, सतीश कुमार रमेश चोपड़ा मौजूद रहे।
धरने पर बैठे लोगों से बात करते नगर निगम एक्सईएन और इलाके में काम शुरू करवाते एक्सईएन।
hin_Deva hin_Deva hin_Deva hin_Deva